Број: 01/3-50-3-3-16/21

Сарајево, 07. 03. 2022. године

**З А П И С Н И К**

# са 16. сједнице Комисије за спољну трговину и царине

# Представничког дома Парламентарне скупштине БиХ,

# одржане 07. 03. 2022.

Сједницу Комисије за спољну трговину и царине Представничког дома Парламентарне скупштине БиХ (у даљем тексту: Комисија) сазвао је Драган Богданић, предсједавајући Комисије.

Сједница је почела у 10.00 часова.

Сједници су присуствовали: Драган Богданић, Мијо Матановић, Един Мушић, Зукан Хелез и Дамир Арнаут.

Сједници Комисије нису присуствовали: Ненад Стевандић, Мирко Шаровић, Енвер Биједић и Шемсудин Мехмедовић.

Сједници су такође присуствовали: Мирјана Црњак, секретарка Комисије за спољну трговину и царине, Даница Кнежевић стручна савјетница у Комисији за спољну трговину и царине, и Енвер Богућанин из Одјела за информисање Сектора за односе с јавношћу Секретаријата ПСБиХ.

Предсједавајући Комисије Драган Богданић отворио је 16. сједницу Комисије, поздравио све присутне и констатовао да има кворума, јер од укупно девет чланова сједници присуствује пет.

За 16. сједницу Комисије предложен је сљедећи

**Д Н Е В Н И Р Е Д**

1. Усвајање Записника са 15. сједнице Комисије;
2. Разматрање Извјештаја о раду Комисије за спољну трговину и царине Представничког дома ПСБиХ за 2021. годину (члан 32. став (2) Пословника Представничког дома);
3. Приједлог оријентационог радног плана Комисије за спољну трговину и царине Представничког дома ПСБиХ за 2022. годину;
4. Текућа питања.

Предсједавајући Комисије рекао је да је у међувремену Комисији за спољну трговину и царине пристигла молба од Синдиката Управе за индиректно опорезивање БиХ, број: 01/3-50-17-320/22 од 02. 03. 2022. године, и предложио уврштавање ове молбе у дневни ред 16. сједнице, под тачком 4. Текућа питања. Комисија је једногласно усвојила приједлог предсједавајућег Комисије.

Предсједавајући је констатовао да 16. сједница Комисије има сљедећи

**Д Н Е В Н И Р Е Д**

1. Усвајање Записника са 15. сједнице Комисије;
2. Разматрање Извјештаја о раду Комисије за спољну трговину и царине Представничког дома ПСБиХ за 2021. годину (члан 32. став (2) Пословника Представничког дома);
3. Приједлог оријентационог радног плана Комисије за спољну трговину и царине Представничког дома ПСБиХ за 2022. годину;
4. Текућа питања:

* **Молба Синдиката Управе за индиректно опорезивање БиХ за укључивање Комисије за спољну трговину и царине у рјешавање проблема запослених у Управи за индиректно опорезивање БиХ, број:01/3-50-17-320/22 од 02. 03. 2022. године**

**Ад. 1. Усвајање Записника са 15. сједнице Комисије**

На Записник са 15. сједнице Комисије није било примједаба, те је усвојен сачетири гласа „за“ и једним гласом „уздржан“ .

**Ад. 2. Разматрање Извјештаја о раду Комисије за спољну трговину и царине за 2021.**

**годину (члан 32. став (2) Пословника Представничког дома)**

Предсједавајући Комисије казао је да Комисија једном годишње подноси Представничком дому извјештај о раду, у складу са чланом 32. став (2) Пословника Представничког дома.

С обзиром на то да није било пријављених за расправу о овом извјештају, Комисија је, са четири гласа „за“, без гласова „против“ и једним гласом „уздржан“, усвојила Извјештај о раду Комисије за спољну трговину и царине за 2021. годину и упутила га у даљу процедуру Представничком дому Парламентарне скупштине БиХ.

**Ад. 3. Приједлог оријентационог радног плана Комисије за спољну трговину и царине**

**Представничког дома ПСБиХ за 2022. годину**

Комисија је усвојила Оријентациони радни план за 2022. годину са четири гласа „за“ без гласова „против“ и једним гласом „уздржан“.

**Ад. 4. Текућа питања:**

**- Молба Синдиката Управе за индиректно опорезивање БиХ за укључивање**

**Комисије за спољну трговину и царине у рјешавање проблема запослених у**

**Управи за индиректно опорезивање БиХ, број:01/3-50-17-320/22 од 02. 03. 2022.**

**године**

Комисија је разматрала молбу Синдиката Управе за индиректно опорезивање БиХ и прихватила да се одржи састанак са представницима Синдиката Управе за индиректно опорезивање БиХ.

Чланови Комисије су се усагласили да се састанак одржи у сриједу, 09. 03. 2022. у 10.00 часова, о чему ће секретарка Комисије обавијестити Синдикат УИОБиХ и утврдити да ли њима одговара предложени термин, те обавијестити остале чланове Комисије за спољну тговину и царине који нису били присутни на данашњој сједници.

Сједница је завршена у 10.30 часова.

**Секретарка Комисије Предсједавајући Комисије**

Мирјана Црњак Драган Богданић